**মানবাধিকারকর্মী রবীন্দ্র ঘোষের বাড়িতে ভুমি দস্যুদের আক্রমণ সংক্রান্ত অভিযোগ’ (সুয়ো মটো ৭৭/১৮)**

অভিযোগকারী অ্যাডভোকেট রবীন্দ্র ঘোষ, প্রতিষ্ঠাতা সভাপতি, Bangladesh Minority Watch (BDMW) জাতীয় মানবাধিকার কমিশনে অভিযোগ করেন যে, গত 23/05/2018 তারিখ রাত 8.30 ঘটিকায় কতিপয় ভূমি দস্যু তাঁর বাড়ীতে আক্রমণ চালায় এবং মূল্যবান দ্রব্য সামগ্রী লুট করে নিয়ে যায়। উল্লেখ্য যে, 25/04/2018 ইং তারিখেও রবীন্দ্র ঘোষের বাড়িতে ভূমি দস্যুরা আক্রমণ করেছিল। এ ঘটনায় স্থানীয় কাউন্সিলর হাজী মো: নুরে আলম অভিযোগকারীর বিরুদ্ধে চাঁদাবাজির মিথ্যা মামলা দায়ের করেন।

এমতাবস্থায়, অভিযোগকারী নিজের জীবনের নিরাপত্তা এবং তাঁর সম্পত্তি রক্ষার প্রয়োজনীয় ব্যবস্থা গ্রহণের জন্য কমিশনে আবেদন করেন।

**অভিযোগকারীর ব্যক্তিগত ও সম্পত্তির নিরাপত্তা নিশ্চিত করার লক্ষ্যে পুলিশকে প্রয়োজনীয় নিদের্শনা প্রদানের জন্য সচিব, জননিরাপত্তা বিভাগকে বলা হয়েছে এবং ঘটনাটি সরেজমিনে তদন্তপূর্বক এ বিষয়ে ২৭/০৬।২০১৮ তারিখের মধ্যে প্রতিবেদন দাখিলের জন্য জেলা প্রশাসক, ঢাকা-কে বলা হয়েছে।**